laion/Wikipedia-Exotic huggingface dataset:
אן ג'יליאן

אן ג'יליאן (באנגלית: Ann Jillian; נולדה ב-29 בינואר 1950) היא שחקנית אמריקאית זוכת "פרס גלובוס הזהב לשחקנית הטובה ביותר במיני-סדרה או בסרט טלוויזיה" לשנת 1988 על תפקידה בסרט "סיפורה של אן ג'יליאן". ג'יליאן נולדה בשם אן ג'ורה נאוסדה בעיר קיימברידג' שבמסצ'וסטס להורים יוצאי ליטא. ג'יליאן התחילה את דרכה כשחקנית בשנות ה-60 בתפקידי משנה בסרטים "ג'יפסי" ו"תינוקות בחנות צעצועים" ובסיטקום המצליח "הייזל". ג'יליאן ביססה את הקריירה בעיקר כשחקנית טלוויזיה, בשנות ה-80 היא שיחקה בתפקיד ראשי בקומדיית המצבים "It's a Living" והופיעה בתפקיד מיי וסט בסרט טלוויזיה ביוגרפי על חייה, על משחקה היא הועמדה לפרס גלובוס הזהב ולפרס אמי. ג'יליאן שיחקה בשנת 1983 בקומדיה הקולנועית שכתב ג'ון יוז "מר אמא" לצידו של מייקל קיטון ובשנת 1985 הופיעה בעיבוד של רשת CBS לספר "הרפתקאות אליס בארץ הפלאות" בתפקיד מלכת הלבבות. ג'יליאן זכתה בשנת 1988 בפרס גלובוס הזהב לשחקנית הטובה ביותר במיני סדרה/סרט טלוויזיה על הופעתה בתפקיד עצמה בסרט הטלוויזיה "סיפורה של אן ג'יליאן". ג'יליאן שחלתה במהלך הקריירה שלה במחלת סרטן השד גילמה בסרט את עצמה ותיעדה ההתמודדות שלה עם המחלה ואת תהליך ההחלמה שלה שכלל כריתת שד. ג'יליאן היא אם לילד אחד מנישואיה לאנדי מורסייה. תינוקות בארת הצעצועים (1961) ג'יפסי (1962) מר אמא (1983) הייזל (1963–1966) אלו החיים (It's a Living) (1980–1989) ג'ניפר ישנה כאן (Jennifer Slept Here) (1983–1984) אליס איילנד (1984) הרפתקאות אליס בארץ הפלאות (1985) סיפורה של אן ג'יליאן (1988) אן ג'יליאן (1989–1990) מדיה וקבצים בנושא אן ג'יליאן בוויקישיתוף אתר האינטרנט הרשמי של אן ג'יליאן אן ג'יליאן, במסד הנתונים הקולנועיים IMDb (באנגלית) אן ג'יליאן, באתר AllMovie (באנגלית) אן ג'יליאן, באתר Discogs (באנגלית)
אמיר אבשטיין

אמיר אבשטיין (נולד ב-28 במרץ 1973) הוא קצין צה"ל בדרגת תת-אלוף. המשמש כנספח צה"ל בסינגפור. כיהן כראש חטיבת כוח האדם ומפקד חיל הגנת הגבולות, לשעבר מערך הגנת הגבולות. קודם לכן שימש מפקד חטיבה 460, מפקד המרכז לאימונים טקטיים במל"י ומפקד חטיבת הראל. אבשטיין נולד בארצות הברית ועלה לארץ בגיל שנה. הוא גדל במשפחה דתית בגוש עציון. כיום אינו מקיים אורח חיים דתי. התגייס לצה"ל ב-1991 ושובץ בחיל השריון בחטיבה 7. בשנת 1994 שימש כמפקד מחלקה וסגן מפקד הפלוגה בפלוגה ו' של גדוד 77, ולאחר מכן מונה למפקד פלוגה ח' בגדוד. בהמשך שימש סגן מפקד גדוד בקורס מפקדי טנקים בחטיבה 460, בין היתר במהלך מבצע חומת מגן. לאחר מכן מונה לקצין הדרכה של אוגדת געש. ב-2007 הועלה לדרגת סא"ל ומונה למפקד גדוד 75, והוביל אותו בלחימה בין היתר במהלך מבצע עופרת יצוקה. ב-2009 מונה לסגן מפקד חטיבה 7. ב-2010 מונה לראש ענף שריון במרכז לאימונים טקטיים (מא"ט) במל"י. במאי 2012 הועלה לדרגת אל"ם ומונה למפקד חטיבת הראל ובמקביל למפקד המרכז לאימונים טקטיים במל"י. בתחילת יולי 2014 עם החלטת הממשלה על הרחבת הלחימה והעמקה למבצע צוק איתן הופעלו גדודי חטיבת הראל בפיקודו בצו 8 והשתתפו בלחימה עד לשוך הקרבות. ב-14 במאי 2015 מונה למפקד חטיבה 460, ושימש בתפקיד עד 17 במאי 2017. לאחר סיום תפקידו יצא ללימודים במכללת המלחמה של צבא ארצות הברית. ב-4 ביולי 2018 הועלה לדרגת תא"ל ומונה לקצין איסוף קרבי ראשי ומפקד מערך הגנת הגבולות, אשר במהלך כהונתו אוחדו לכדי חיל הגנת הגבולות; את תפקידו שם סיים באוקטובר 2020. ב-15 ביוני 2020 הוחלט על מינויו לראש חטיבת כוח אדם בזרוע היבשה. כיום מכהן כנספח צה"ל בסינגפור. אבשטיין הוא בעל תואר ראשון במדע המדינה מאוניברסיטת תל אביב, ותואר שני בהצטיינות בלימודי אסטרטגיה ממכללת המלחמה של צבא ארצות הברית. אבשטיין נשוי ואב לשתי בנות. מתגורר בסינגפור. מדיה וקבצים בנושא אמיר אבשטיין בוויקישיתוף אמיר אבשטיין ומידד אבידר, צבא ההגנה – בין זהות לאתוס, בין הקטבים 23, אוקטובר 2019, עמ' 149–163 יואב זיתון, בכיר צה"ל: "השירות בהגנת הגבולות נתפס כלא נחוץ", באתר ynet, 26 בנובמבר 2019. אורלי הררי, צה"ל חנך את חיל הגנת הגבולות, באתר ערוץ 7, 15 ביולי 2020 קובי פינקלר, תת-אלוף עמית ימין נכנס לתפקיד מפקד חיל הגנת הגבולות, באתר ערוץ 7, ‏15 באוקטובר 2020 הילה קובו‏, "בן 17 רוצה היום רובה וחגורת סקוצ'. אבל שום דבר לא דומה לעוצמת השריון", באתר וואלה, 15 ביוני 2017 אמיר בוחבוט, מג"ד בשריון: מצאנו מנהרה שהגיעה לגבול, באתר nrg‏, 20 בינואר 2009 בחטיבת הראל התחלף המח"ט הגינג'י, שאול נגר, אתר יד לשריון, 13 במאי 2012 טקס החלפת מפקד חטיבה 460, שאול נגר, אתר יד לשריון, 21 במאי 2015 תא"ל אמיר אבשטיין מונה למפקד מערך הגנת הגבולות, אתר צה"ל, 4 ביולי 2018
אוסלו (פירושונים)

האם התכוונתם ל... אוסלו – עיר הבירה של נורווגיה, ומחוז במדינה קשר אוסלו – תרגיל פוליטי שנרקם בבית הקפה אוסלו לקראת הבחירות הפנימיות במפד"ל בשנת 1977 ובמהלכו הדיחו חברים צעירים במפד"ל בראשותו של זבולון המר את ההנהגה הוותיקה של המפלגה. הסכמי אוסלו – סדרה של הסכמים שנחתמו בין ישראל לבין הארגון לשחרור פלסטין (אש"ף), כחלק מתהליך השלום בין ישראל לפלסטינים אוסלו (מחזה) – מחזה אמריקאי זוכה פרס טוני למחזה הטוב ביותר לשנת 2017 אוסלו (סרט) – סרט מ-2021 המבוסס על המחזה אולימפיאדת אוסלו (1952) – אולימפיאדת החורף ה-6 שנערכה בשנת 1952 בעיר אוסלו אסון ילדי אוסלו – תאונה אווירית שהתרחשה ב-20 בנובמבר 1949, ובה התרסק ליד אוסלו מטוס שהטיס 28 ילדים יהודים מתוניסיה
וילהלם קילינג

וילהלם קרל יוזף קילינג (בגרמנית: Wilhelm Karl Joseph Killing;‏ 10 במאי 1847 - 11 בפברואר 1923, מינסטר, גרמניה) היה מתמטיקאי גרמני. נולד בבורבאך (Burbach). אביו היה פקיד ושימש בתפקיד בערים שונות, כך שבילדותו נדד קילינג לרוב ממקום למקום עם הוריו. את הגימנסיה סיים בברילון (Brilon), שם למד שפות קלאסיות. קילינג למד באוניברסיטת מינסטר, ובשנת 1872 כתב את עבודתו תחת קרל ויירשטראס (Weierstrass) וארנסט קומר בברלין. קילינג לימד בגימנסיה בשנים 1868-1872. לאחר מכן קיבל תואר פרופסור ממכללה בבראנבו (Braniewo), ובהמשך הפך לרקטור המכללה ולחבר מועצת העיר. ב-1892 קיבל תואר פרופסור באוניברסיטת מינסטר. מדיה וקבצים בנושא וילהלם קילינג בוויקישיתוף וילהלם קילינג, באתר פרויקט הגנאלוגיה במתמטיקה וילהלם קילינג, באתר MacTutor (באנגלית) ערך זה הוא קצרמר בנושא מתמטיקה ובנושא אישים. אתם מוזמנים לתרום לוויקיפדיה ולהרחיב אותו.
גביע דייוויס 1906

אתגר הטניס הבינלאומי 1906 (באנגלית: 1906 International Lawn Tennis Challenge) הייתה התחרות השישית במניין של מה שנודע היום כ"גביע דייוויס". מחזיקי הגביע היו הבריטים והם אירחו את התחרות. לתחרות נרשמו ארצות הברית, צרפת, אוסטריה וקבוצה משותפת של אוסטרליה-ניו זילנד (אוסטרלאסיה). מעשית הגיעו רק נבחרת גביע דייוויס של ארצות הברית ואוסטרלאסיה. המשחק בין הקבוצות נערך בניופורט, ויילס ב-7-9 ביוני. האמריקאים ניצחו עם התוצאה 2:3. משחק על התואר נערך ב-15-18 ביוני בווימבלדון. הבריטים ניצחו עם תוצאה 5:0 וזכו בגביע בפעם הרביעית ברציפות. נתונים על התחרות
סברנאיה זמליה

סֶבֶרנאיה זֶמליה (ברוסית: Северная Земля – "הארץ הצפונית") הוא ארכיפלג איים רוסיים לא מיושבים באוקיינוס הארקטי, השוכן בצפון מחוז קרסנויארסק ומפריד בין שני ימים שוליים, קארה ממערב ולאפטב ממזרח. הארכיפלג ששטחו כ-37,000 קמ"ר, מופרד מחצי האי טיימיר שבצפון-מרכז סיביר, על ידי מצר וילקיצקי. ונקודתו הצפונית ביותר היא כף ארקטי, המרוחק 990.7 ק"מ מהקוטב הצפוני. הנקודה הגבוהה ביותר בארכיפלג מגיעה לכדי 963 מטרים בפסגת קרחון קרפינסקי (אנ'), השוכן באי מהפכת אוקטובר. הקרחון הגדול ביותר ברוסיה, קרחון האקדמיה למדעים (אנ'), שוכן באי קומסומולץ. באי סרדני (רו') פועל שדה תעופה היחיד באזור. מדיה וקבצים בנושא סברניה זמליה בוויקישיתוף סברנאיה זמליה, באתר אנציקלופדיה בריטניקה (באנגלית) כֵּף צ'ליוסקין (Мыс Челюскина) בקצהו הצפוני של חצי האי טיימיר, מהווה את הנקודה היבשתית הצפונית ביותר של אירואסיה ורוסיה. הכֵּף (Мыс Арктический) ממוקם בקצהו הצפוני של האי קומסומולץ ולעיתים משמש נקודת מוצא למשלחות לחקר הקוטב הצפוני. ערך זה הוא קצרמר בנושא גאוגרפיה של רוסיה ובנושא איים. אתם מוזמנים לתרום לוויקיפדיה ולהרחיב אותו.
וולמן

האם התכוונתם ל... אמנון וולמן – מלחין ישראלי בארי ולמן – סוציולוג אמריקני דן וולמן – במאי ויוצר סרטים ישראלי ויליאם ולמן – במאי ותסריטאי אמריקני משה וולמן – נוירופתולוג ישראלי נועה וולמן – שחקנית ודוגמנית ישראלית ולמן
גביע דייוויס 1907

אתגר הטניס הבינלאומי 1907 (באנגלית: 1907 International Lawn Tennis Challenge) הייתה התחרות השביעית במניין של מה שנודע היום כ"גביע דייוויס". מחזיקי הגביע היו הבריטים והם אירחו את התחרות. לתחרות נרשמו ארצות הברית וקבוצה משותפת של אוסטרליה-ניו זילנד (אוסטרלאסיה). המשחק בין הקבוצות נערך בווימבלדון ב-13-16 ביולי. האמריקאים הפסידו עם התוצאה 3:2. משחק על התואר נערך ב-20-24 ביולי בווימבלדון. הנבחרת הבריטית לא כללה את האחים דוהרטי שהובילו את הקבוצה ל-4 ניצחונות ברציפות. השנה הרכב הנבחרת היה זהה להרכב שהתמודד בתחרות הראשונה בשנת 1900. הבריטים הפסידו עם תוצאה 3:2. נתונים על התחרות
פאבל רוטמיסטרוב

פאבל אלכסייביץ' רוטמיסטרוב (ברוסית: Павел Алексеевич Ротмистров;‏ 6 ביולי 1901 - 6 באפריל 1982) היה ממפקדי השריון הבכירים של הצבא האדום, התפרסם בהשתתפותו בקרב קורסק. ב-1919 התגייס לצבא האדום. הוא השתתף במלחמת האזרחים ברוסיה, בדיכוי מרד קרונשטאדט ובמלחמה הפולנית -סובייטית. ב-1928 החל ללמוד באקדמיה הצבאית על שם פרונזה במוסקבה. בשנים 1937–1940 שימש כמורה באקדמיה הצבאית הגבוהה במוסקבה. במאי 1941 מונה לראש מטה הקורפוס הממוכן ה-3. רוסטמירוב השתתף במבצע אורנוס שבו כותרה הארמייה השישית של הוורמאכט בקרב סטלינגרד. ב-22 בפברואר 1943 התמנה למפקד ארמיית המשמר המשוריינת החמישית שהייתה כפופה לחזית הערבה בפיקודו של איבן קונייב. ערך מורחב – קרב קורסק ב-5 ביולי 1943 פתחו הגרמנים בהתקפה אדירה על המבלט הרוסי שבמרכזו העיר קורסק שמטרתה לכתר בתנועת מלקחיים את הכוח הסובייטי שם. הסובייטים ידעו על ההתקפה עיבו את מערך ההגנה וריכזו כוחות רבים במבלט. הגרמנים היו מצוידים בטנקי טיגר שעלו בטיבם על טנקי ה-T-34 הסובייטים מבחינת מיגון וכוח אש אך יותר מסורבלים מהם. רוטמיסטוב היה עם הארמייה שלו ככוח עתודה, 350 ק"מ מזרחית למבלט קורסק. התקדמות הגרמנים הייתה איטית. מדרום תקף גנרל הרמן הות והתקרב לעיירה פרוחורובקה. ב-6 ביולי 1943 טלפן סטלין לרוטמיסטרוב והורה לו לנוע לעבר פרוחורובקה. לא היו אמצעי שינוע והארמייה החלה במסע על שרשראות לעבר החזית לשם הגיעה ב-10 ביולי 1943. היו בה 826 רכבים משוריינים בעיקר טנקי T-34 ו-T-70 וכן תותחים מתנייעים. מולם היו 500 טנקי טיגר. ב-12 ביולי 1943 החל ליד פרוחורובקה קרב השריון הגדול בהיסטוריה. הטנקים היו כה צמודים עד ששני הצדדים נאלצו להפסיק את ירי התותחים והסיוע האווירי. טנקי ה-T-34 נאלצו להתקרב במהירות לטנקי הטייגר ולתקוף אותם בנקודות התורפה בצדדים ומאחור. כשאזלה תחמושתם הם יצאו מהטנקים ותקפו ברימונים ובפצצות תבערה. הקטל היה איום, רוסטמיסטוב איבד מחצית מכוחו אבל גם לגרמנים היו אבדות כבדות אך לא היו להם עתודות להמשך הקרב. ב-13 ביולי 1943 הם ביטלו את המתקפה וב-15 ביולי 1943 חזרו לנקודת המוצא. ערך מורחב – קרב פרוחורובקה רוטמיסטרוב המשיך עם הארמייה שלו במבצע רומיאנצב שבו נכבשו בלגורוד וחרקוב ובקרב דנייפר. ב-2 בפברואר 1944 הועלה לדרגת מרשל של כוחות השריון. במבצע בגרטיון נלחם על כיבוש מינסק אבל בגלל האבדות הרבות שהיו לו, הועבר מתפקידו ושוב לא פיקד על חיילים בקרב. לאחר המלחמה התמנה למפקד הכוחות הסובייטים המשוריינים בגרמניה. לאחר מכן מונה לחבר בסובייט העליון ועוזר לשר ההגנה. ב-28 באפריל 1962 קיבל את דרגת מרשל כוחות השריון. בשנת 1968 פרש רוטמיסטרוב מהשירות, וב-6 באפריל 1982 מת בביתו שבמוסקבה. מדיה וקבצים בנושא פאבל רוטמיסטרוב בוויקישיתוף פאבל רוטמיסטרוב, באתר "Find a Grave" (באנגלית) פאבל רוטמיסטרוב, באתר world war II database
פחיסות

פחיסות (אנגלית: Flattening או Oblateness) היא מדד לשוני של אליפסה מעיגול או של ספרואיד (אליפסואיד בעל שני צירים שווים) מכדור. הגודל מסומן לרוב באות f והוא מוגדר לפי: f = a − b a {\displaystyle f={\frac {a-b}{a}}} כאשר a הוא הציר הגדול של האליפסה (או ספרואיד) ו-b זה הציר הקטן. קיים קשר פשוט בין הפחיסות לבין אקסצנטריות של אליפסה או פני שטח הספרואיד: f = 1 − ( 1 − e ) 1 / 2 {\displaystyle f=1-(1-e)^{1/2}} לפחיסות יש חשיבות גבוהה במדעים פלנטריים, מכיוון שכוכבי לכת החגים סביב עצמם נוטים להיות פחוסים. גם כוכבים הסובבים במהירות על צירם יהיו פחוסים ויש מקרי פחיסות קיצוניים. במערכת השמש ניתן להבחין בכך שכוכבי לכת המסתובבים סביב צירם נוטים להיות פחוסים במידה מסוימת. בענקי הגזים הפחיסות ניכרת אפילו בתצפיות אסטרונומיות חובבניות. מקורה של אותה הפחיסות תוארה עוד על ידי אייזק ניוטון ב-1687 בספרו עקרונות מתמטיים של פילוסופיית הטבע. כוכב לכת בשלבי היווצרות אינו גוף צפיד, ולכן סיבובו הוא כסיבוב של זורם. נוצר מצב של שיווי משקל הידרוסטטי, כך שהכבידה העצמית של כוכב הלכת הנוצר שמסתובב מתאזנת עם הכוח הצנטריפוגלי. מידת הפחיסות תלויה רבות בהרכב וצפיפות של החומר ממנו מורכב כוכב הלכת. על מנת לתאר את הקשר בין סיבוב עצמי של כוכב לכת לבין מידת הפחיסות שלו, מגדירים מספר גדלים פיזיקליים ומתמטיים. ניתן להגדיר מספר לאו (Love number) על ידי פחיסות ופקטור גיאודינמי: h = q f 2 {\displaystyle h={\frac {qf}{2}}} כאשר h הוא מספר לאו ו- q הוא פקטור גאודינמי הנתון על ידי: q = ω 2 R e 3 G M {\displaystyle q={\frac {\omega ^{2}R_{e}^{3}}{GM}}} כאשר ω {\displaystyle \omega } היא מהירות זוויתית של סיבוב עצמי, R e {\displaystyle R_{e}} רדיוס הפלנטה בקו המשווה, G קבוע ניוטון וM מסת כוכב הלכת. מספר לאו מבטא את מידת קשיחותו של הגרם והתנגדותו לשינויים כתוצאה מפוטנציאלי הגאות. באמצעות מספר לאו ניתן לקשר בין הפחיסות לבין מומנט התמד פולרי מנורמל: C M R e 2 = 2 3 [ 1 − 2 5 ( 5 q 2 f − 1 ) 1 / 2 ] {\displaystyle {\frac {C}{MR_{e}^{2}}}={\frac {2}{3}}\left[1-{\frac {2}{5}}\left({\frac {5q}{2f}}-1\right)^{1/2}\right]} מומנט כבידתי פחיסות, באתר MathWorld (באנגלית) Shapes and gravitational fields of rotating two-layer Maclaurin ellipsoids: Application to planets and satellites, Schubert, Anderson, Zhang, Kong, Helled Newton's Principia, עמודים 406-407 גיא ניר, מדוע הכוכבים כדוריים?, במדור "שאל את המומחה" באתר של מכון דוידסון לחינוך מדעי Ellipticity (Flattening) of the Planets and the Sun
סע לאט

האם התכוונתם ל... סע לאט (אלבום) – אלבומו העשירי של אריק איינשטיין סע לאט (שיר) – שירו של אריק איינשטיין
ממוריאל

ממוריאל (ברוסית: Мемориал; באופן מילולי: "אנדרטה") הוא ארגון הנצחה וזכויות אדם שפועל במדינות ברית המועצות הסובייטית לשעבר. הארגון עוסק בתיעוד, מחקר והנצחה של פשעי המשטר הסובייטי הטוטליטרי, וכן בפיקוח על זכויות אדם. לאחר פירוקו ברוסיה, זכה הארגון בפרס נובל לשלום לשנת 2022. הארגון נוסד ברוסיה בשלהי התקופה הסובייטית, עם ההקלה היחסית של פיקוח השלטון על החברה (הפרסטרויקה) ונחשב לאחד מארגוני החברה האזרחית הראשונים בברית המועצות. בסוף שנות ה-80 החלו פעילי זכויות האדם ברוסיה לקדם הקמה של מפעל הנצחה לקורבנות הרדיפות הפוליטיות של סטלין. מטרתם הראשונית הייתה להקים אנדרטה, מוזיאון, ארכיון וספרייה. הם פנו בעצומה לוועידה של המפלגה הסובייטית של ברית המועצות. הארגון הוקם בוועידה שנערכה במכון האווירונאוטי של מוסקבה בשנת בינואר 1989. בוועידה שנערכה ב-19 באפריל 1992 נרשם ממוריאל כארגון בינלאומי בשם "MEMORIAL Historical, Educational, Human Rights And Charitable Society". לאחר התפרקות ברית המועצות החל הארגון לפעול במדינות שונות שהיו תחת השלטון הסובייטי, בהן רוסיה, אוקראינה, קזחסטן, גאורגיה ולטביה. בשנת 2004 זכה הארגון בפרס הקיום הנכון. בשנת 2009 היה הארגון בין הזוכים בפרס סחרוב לחופש המחשבה. ב-28 בדצמבר 2021, הארגון נסגר בהחלטת בית המשפט העליון של הפדרציה הרוסית, בטענה שהארגון פועל לסילוף ההיסטוריה ו"יוצר תדמית שקרית של ברית המועצות כמדינת טרור". הארגון קידם הקמה של אנדרטת זיכרון לקורבנות הגולאג, שהוקמה בשנת 1990 מול לוביאנקה, מטה המשטרה החשאית, הק.ג.ב., בכיכר לוביאנקה שבמוסקבה. הארגון קידם את ההחלטה, בשנת 1991, לקבוע את התאריך 30 באוקטובר כיום הזיכרון לקורבנות הדיכוי הפוליטי. לפי אמנת הארגון, מטרותיו היו: לקדם חברה אזרחית בוגרת ודמוקרטיה המבוססת על שלטון החוק, ובכך למנוע חזרה למשטר טוטליטרי. לעזור לקדם תודעה ציבורית המבוססת על ערכי דמוקרטיה ושלטון החוק, להיפטר מדפוסי פעולה טוטליטארים, ולקדם זכויות אדם בפרקטיקות הפוליטיות ובחיים הציבוריים. לקדם את חשיפת האמת ההיסטורית ולהנציח את זכרונם של קורבנות דיכוי פוליטי במשטרים טוטליטריים. Nanci Adler, "Victims of Soviet Terror: The Story of the Memorial Movement", Praeger, Jan 1, 1993. Anne White, "The memorial society in the Russian provinces." Europe‐Asia Studies 47.8 (1995): 1343-1366. מדיה וקבצים בנושא ממוריאל בוויקישיתוף אתר האינטרנט הרשמי של ממוריאל (ברוסית ובאנגלית) אתר האינטרנט הרשמי של ממוריאל (ברוסית ובאנגלית) ממוריאל, ברשת החברתית פייסבוק ממוריאל, ברשת החברתית אקס (טוויטר) ממוריאל, ביישום טלגרם ממוריאל, ברשת החברתית אינסטגרם ממוריאל, ברשת החברתית VK ממוריאל, סרטונים בערוץ היוטיוב ממוריאל, באתר פרס נובל (באנגלית) אתר הארגון באנגלית ליזה רוזובסקי, מריאנה בננסון, פוטין מנסה למחוק את העבר, ונעזר לשם כך בהיסטוריון ישראלי, באתר הארץ, 22 בדצמבר 2021 ניו יורק טיימס, הארץ, בדרך לשכתוב ההיסטוריה, פוטין פועל למחוק את הארגון המנציח את נרדפי המשטר הסובייטי, באתר הארץ, 27 בדצמבר 2021 "זו טרגדיה – עבורי, עבור רוסיה ועבור העולם", באתר ליברל, 7 באפריל 2022 https://www.rbc.ru/politics/28/12/2021/619f93a29a79479fd98185b7 עוד מסמר בארון: רוסיה מפרקת את ארגון זכויות האדם הגדול במדינה, באתר ynet, 28 בדצמבר 2021
שרון אקסלרוד

שרון אקסלרוד (נולדה בשנת 1970), היא אלופת ישראל בשחייה בעבר. התמחתה בסגנון גב. אקסלרוד התאמנה בקבוצת הפועל עמק חפר/נתניה בהדרכתו של שמריהו נאבל. באליפות ישראל בשחייה שנערכה בווינגייט בסוף חודש אוגוסט 1983 זכתה אקסלרוד במדליית כסף, במשחה ל-200 מטר גב בשיא ישראלי חדש לגילאי 13 של 2:36.85 דקות, אחרי עירית גלוסקינוס מהפועל ימק"א ירושלים שקבעה שיא ישראלי חדש לגילאי 16 ו-18 של 2:29.01 דקות, ולפני תמר הראל בת אגודתה (2:44.01 דקות) שתיהן מהפועל עמק חפר/נתניה. באליפות ישראל בשחייה (בריכת 25 מטר) שנערכה בנהריה בפברואר 1986 זכתה אקסלרוד במדליית ארד במשחה ל-100 מטר גב בתוצאה של 1:11.90 דקות, אחרי איריס קומן ממכבי נהריה (1:11.73 דקות) וורד ליברמן ממכבי תל אביב כפר המכביה (1:11.86 דקות) באליפות ישראל בשחייה שנערכה בווינגייט באוגוסט 1986 זכתה אקסלרוד בשתי מדליות, זהב וכסף. מדליית זהב במשחה ל-200 מטר גב בתוצאה של 2:31.54 דקות, לפני עינת גבאי ממכבי חיפה (2:36.51 דקות) ורוית שילה מהפועל ערד (2:38.31 דקות) ומדליית כסף, במשחה ל-100 מטר גב בתוצאה של 1:11.65 דקות, 4 מאיות השנייה איטי מדורית משלר ממכבי ירושלים שקבעה שיא ישראלי חדש לגילאי 14 של 1:11.61 דקות, ולפני ורד ליברמן ממכבי תל אביב (1:13.87 דקות). נוסף לכך, היא סיימה במקום חמישי במשחה ל-400 מטר חופשי. בתחרות שמונה האומות שנערכה באנטוורפן, בלגיה ביולי 1987 סיימה אקסלרוד פעמיים במקום שמיני במשחה ל-100 מטר גב בתוצאה של 1:11.88 דקות ובמשחה ל-200 מטר גב בתוצאה של 2:34.18 דקות. באליפות ישראל בשחייה שנערכה בווינגייט בסוף חודש אוגוסט אותה שנה היא זכתה בשתי מדליות זהב, במשחה ל-100 מטר גב בתוצאה של 1:11.27 דקות, לפני דורית משלר (1:12.38 דקות) והדס פדה מהפועל נהריה ובמשחה ל-200 מטר גב בתוצאה של 2:32.76 דקות, לפני הדס פדה (2:37.67 דקות) ודורית משלר (2:39.63 דקות). זיו פידרר, פיחות בשבירת השיאים ביום ה-3 באליפות השחיה, דבר, 29 באוגוסט 1983 אלכס פרסלמן, שיא ב-400 חתירה לזוהר וייס, מעריב, 20 בפברואר 1986 אלכס פרלסמן, חן שכטר - זהב עם יד אחת, מעריב, 7 באוגוסט 1986 אלכס פרלסמן, שיא ישראלי כמתנת פרידה מהחברים, מעריב, 8 באוגוסט 1986 אלכס פרלסמן, אליפות השחייה - כל התוצאות, מעריב, 8 באוגוסט 1986 אלכס פרלסמן, זוהר בריכה - גלילי שבר השיא ב-100 גב, מעריב, 10 באוגוסט 1986 סוף השבוע בבריכה, מעריב, 10 באוגוסט 1986 אלכס פרלסמן, גרומי:פרפר על הגב, מעריב, 28 באוגוסט 1987 אלכס פרלסמן, השחיין ערן גרומי - מגדלור במים עכורים, מעריב, 30 באוגוסט 1987
יום הזיכרון לקורבנות הדיכוי הפוליטי

יום הזיכרון לקורבנות הדיכוי הפוליטי (רוסית: День памяти жертв политических репрессий), הוא יום זיכרון שנתי לקורבנות הרדיפות והדיכוי של המשטר הסובייטי בברית המועצות. ארגון זכויות האדם ממוריאל עמד מאחורי היוזמה לקיום יום הזיכרון. התאריך 30 באוקטובר נבחר לציון שביתת הרעב שהחלה באותו ביום בשנת 1974 בגולאג מורדוביה, במחאה על היחס הלא אנושי לאסירים. היום מצוין ברחבי המדינות הסובייטיות לשעבר החל משנת 1991, חוץ מאשר באוקראינה אשר מציינת יום דומה בחודש מאי. מדיה וקבצים בנושא יום הזיכרון לקורבנות הדיכוי הפוליטי בוויקישיתוף
המוזיאון הלאומי לרצח העם הולודומור

המוזיאון הלאומי לרצח העם הולודומור (באוקראינית: Національний музей Голодомору-геноциду) הוא מוזיאון לציון מקרי הרעב ההמוניים שהתרחשו באוקראינה בתחילת המאה ה-20. המוזיאון נוסד כדי לתעד את הרעב ההמוני של השנים 1932–1933, הידוע כ"הולודומור", וכן את מקרי הרעב המוכרים פחות, שהתרחשו במדינה בשנים 1921–1922 ו-1946–1947. המוזיאון נוסד בשנת 2008, לציון 75 שנה להולודומור. בשנת 2010 הוא קיבל מעמד של מוזיאון לאומי, הנתמך על ידי ממשלת אוקראינה. המוזיאון שוכן סמוך למתחם לאוורת קייב-פצ'רסק, על גדות נהר הדנייפר שבקייב. מדיה וקבצים בנושא המוזיאון הלאומי לרצח העם הולודומור בוויקישיתוף אתר האינטרנט הרשמי של המוזיאון הלאומי לרצח העם הולודומור המוזיאון הלאומי לרצח העם הולודומור, ברשת החברתית פייסבוק המוזיאון הלאומי לרצח העם הולודומור, ברשת החברתית אקס (טוויטר) המוזיאון הלאומי לרצח העם הולודומור, ברשת החברתית אינסטגרם המוזיאון הלאומי לרצח העם הולודומור, ברשת החברתית טיקטוק המוזיאון הלאומי לרצח העם הולודומור, סרטונים בערוץ היוטיוב ערך זה הוא קצרמר בנושא מוזיאונים ובנושא אוקראינה. אתם מוזמנים לתרום לוויקיפדיה ולהרחיב אותו.
גביע דייוויס 1908

אתגר הטניס הבינלאומי 1908 (באנגלית: 1908 International Lawn Tennis Challenge) הייתה התחרות השמינית במניין של מה שנודע היום כ"גביע דייוויס". מחזיקי הגביע היו נציגי אוסטרליה-ניו זילנד (אוסטרלאסיה) וסוכם שמשחק הגמר ייערך באוסטרליה. לראשונה משחקי המוקדמות לא נערכו בצמוד למשחק על הגביע. לתחרות נרשמו ארצות הברית ובריטניה. המשחק בין הקבוצות נערך בבוסטון, ארצות הברית ב-17-19 בספטמבר. האמריקאים ניצחו עם התוצאה 1:4. משחק על התואר נערך ב-27-30 בנובמבר במלבורן. הרכב נבחרת המארחת היה זהה לזה שהביא את הניצחון בשנה הקודמת. גם השנה הם ניצחו אך בקרב צמוד שהסתיים בתוצאה 2:3. נתונים על התחרות
קלודל

האם התכוונתם ל... פול קלודל – מחזאי, משורר ודיפלומט צרפתי קאמי קלודל – פסלת צרפתייה, אחותו של פול קלודל פיליפ קלודל – סופר ובמאי קולנוע צרפתי
אלגברת לי פתירה

באלגברה מופשטת, אלגברת לי היא פתירה אם סדרת הנגזרת שלה מתאפסת החל ממקום מסוים. לאלגברות לי פתירות יש תפקיד חשוב בתורת המבנה של אלגברות לי, והן קשורות גם לאלגברות נילפוטנטיות ופשוטות למחצה. תהי L {\displaystyle L} אלגברת לי מעל שדה F {\displaystyle F} . סדרת הנגזרת של L {\displaystyle L} היא הסדרה המוגדרת על ידי L ( 0 ) = L , L ( n ) = [ L ( n − 1 ) , L ( n − 1 ) ] {\displaystyle {L}^{(0)}=L,{L}^{(n)}=[{L}^{(n-1)},{L}^{(n-1)}]} . בפרט, L ( 1 ) = [ L , L ] = { ∑ i = 1 n [ x i , y i ] ∣ x i , y i ∈ L , n ≥ 1 } {\displaystyle L^{(1)}=[L,L]=\left\{\sum _{i=1}^{n}{[{x}_{i},{y}_{i}]}\mid {x}_{i},{y}_{i}\in L,n\geq 1\right\}} . במילים אחרות, הסדרה היא L , [ L , L ] , [ [ L , L ] , [ L , L ] ] , . . . {\displaystyle L,[L,L],[[L,L],[L,L]],...} . L {\displaystyle L} נקראת פתירה אם סדרת הנגזרת שלה מתאפסת החל ממקום מסוים, כלומר קיים n {\displaystyle n} כך ש- L ( n ) = 0 {\displaystyle {L}^{(n)}=0} . כל אלגברת לי אבלית היא פתירה. כל אלגברת לי נילפוטנטית היא פתירה. כל תמונה אפימורפית ואלגברת מנה של אלגברת לי פתירה הם פתירים. אם I {\displaystyle I} אידיאל של אלגברת לי L {\displaystyle L} , כך ש- I {\displaystyle I} , L / I {\displaystyle L/I} פתירים, אז L {\displaystyle L} פתירה. סכום של שני אידיאלים פתירים הוא פתיר, לפי משפט האיזומורפיזם השני. לפי משפט לי, בכל תת-אלגברת לי פתירה של אלגברת האנדומורפיזמים ניתן להציג את כל איברי האלגברה כמטריצות משולשיות עליונות. הרדיקל של אלגברת לי נתונה הוא האידיאל הפתיר המקסימלי שלה. אידיאל כזה קיים ויחיד לפי התכונה החמישית לעיל, ומסומן על ידי Rad ⁡ ( L ) {\displaystyle \operatorname {Rad} (L)} . אפיון נוסף שלו הוא הסכום של כל האידיאלים הפתירים. אלגברת לי בעלת רדיקל טריוויאלי נקראת אלגברת לי פשוטה למחצה. במילים אחרות, זוהי אלגברת לי ללא אידיאלים פתירים. אלגברות מסוג זה מהוות מוקד מרכזי במיון של אלגברות לי, ויש להן מיון מלא. משפט לי קריטריון קרטן Introduction to Lie Algebras and Representation Theory, James Humphreys, p. 10-11 אלגברת לי פתירה, באתר MathWorld (באנגלית)
לואיס אדריאנו

לואיס אדריאנו דה סוזה דה סילבה (בפורטוגזית: Luiz Adriano de Souza da Silva; נולד ב-12 באפריל 1987) הוא כדורגלן ברזילאי המשחק בעמדת החלוץ בקבוצת אינטרנסיונל. אדריאנו נולד בפורטו אלגרה בברזיל וגדל במחלקת הנוער אינטרנסיונל שמהעיר. כאשר השתתף באליפות העולם לקבוצות כדורגל 2006 בו הבקיע את שער הניצחון בחצי הגמר ושזכה עם הקבוצה בטורניר, צד את עיניהם של מועדונים גדולים באירופה. ב-2 במרץ 2007 חתם אדריאנו בשחטאר דונצק האוקראינית עבור שלושה מיליון אירו. ב-19 במרץ ערך את הופעתו הבכורה בקבוצה נגד יריבתה העירונית מטאלורג דונצק. ב-26 באוגוסט 2008 כבש את שערו הבכורה באירופה בניצחון 1–3 נגד דינמו זאגרב, במסגרת מוקדמות ליגת האלופות אשר הבטיח את העלייה לשלב הבתים. ב-20 במאי 2009 כבש שער בגמר גביע אופ"א, בניצחון 1–2 נגד ורדר ברמן. ב-20 בנובמבר 2012 במשחק במסגרת ליגת האלופות נגד נורסאלנד הדנית, אדריאנו הבקיע שער כאשר ויליאן מסר לו בעיטה לאחר ירד כדור. זה הוביל למחאות כבדות מהשחקנים והקהל הדני. כתוצאה מכך אופ"א אסרה על אדריאנו לשחק במשחק הבא כעונש. ב-21 באוקטובר 2014 הבקיע חמישית שערים נגד באטה בוריסוב הבלארוסית, והפך לשחקן השני אחרי ליונל מסי שמבקיע חמישה שערים במשחק בליגת האלופות. ב-2 ביולי 2015 חתם לחמש שנים במילאן האיטלקית, אך כבר כעבור שנתיים עזב לאחר שחתם ב-16 בינואר 2017 בספרטק מוסקבה הרוסית. ביולי 2019 חזר למולדתו ברזיל וחתם בפלמיירס. ב-3 בפברואר 2022 חתם לשנה וחצי באנטליהספור הטורקית. ב-23 באוקטובר 2014 זומן לראשונה לנבחרת ברזיל. ערך את הופעתו הבכורה ב-12 בנובמבר נגד נבחרת טורקיה בניצחון 0–4. אינטרנסיונל אליפות העולם לקבוצות: 2006 שחטאר דונצק גביע אופ"א: 2008/2009 ליגת העל האוקראינית: 2007/2008, 2009/2010, 2010/2011, 2011/2012, 2012/2013, 2013/2014 הגביע האוקראיני: 2008, 2011, 2012, 2013 הסופר קאפ האוקראיני: 2008, 2010, 2012, 2013, 2014 מלך השערים של ליגת העל האוקראינית - 2013/2014 מילאן הסופר קאפ האיטלקי: 2016 נבחרת ברזיל אליפות אמריקה הדרומית בכדורגל עד גיל 20: 2007 ספרטק מוסקבה הסופר קאפ הרוסי: 2017 פלמיירס הגבע הברזילאי: 2020 גביע ליברטדורס: 2020, 2021 אליפות סאו פאולו: 2020 מדיה וקבצים בנושא לואיס אדריאנו בוויקישיתוף לואיס אדריאנו, ברשת החברתית פייסבוק לואיס אדריאנו, ברשת החברתית אקס (טוויטר) לואיס אדריאנו, ברשת החברתית אינסטגרם לואיס אדריאנו, באתר Transfermarkt לואיס אדריאנו, באתר Soccerway לואיס אדריאנו, באתר WorldFootball.net לואיס אדריאנו, באתר National Football Teams לואיס אדריאנו, באתר FootballDatabase.eu